مديحة الصفتي: لها أهمية قصوى الحقيقة لأن السفر إلى العالم الغربي دلوقتي بقى مشكلة فالحصول على التأشيرة أساسا والإجراءات الأمنية فالدول العربية طبعا يعني فيها تشجيع مهم جدا للسياحة البينية، المفروض أن نزيد من هذا التشجيع الحقيقة يعني وأن مفروض كل الدول العربية تتخذ من الإجراءات ما يشجع هذه السياحة لأن إحنا يعني أولا عندنا المجالات السياحية هايلة وعندنا شواطئ يمكن بعضها أحسن من أوروبا يعني اللي كانوا القادرين قبل كده بيطلعوا إلى الخارج إلى أوروبا وغيره في عندنا موجود في الدول العربية بشكل عام في لبنان فيه في مصر فيه في دول المغرب العربي يعني كل ده ممكن قوي أن إحنا نستفيد به كعرب وأن السياح العرب ينتقلوا ما بين الدول العربية المطلوب بقى من الدول إنها تشجع وتقوم بالإجراءات المناسبة للتشجيع وأنا متهيئ لي يعني من ابسط الحاجات أن لا نحتاج إلى تأشيرات للتحرك بين الدول العربية يعني دي من الحاجات اللي لازم تفكر فيها الدول العربية الانتقال من دولة عربية إلى أخرى لا يحتاج إلى تأشيرة عشان نبسط الإجراءات ونساعد هذه الأمور وخصوصا إن إحنا في حاجة في الوقت الحالي إلى هذا الموضوع.